Μπέγιογλουσπορ

Ο Αθλητικός Σύλλογος Πέραν ή Πέρα Κλουμπ ή Μπέγιογλουσπορ (τουρκικά: Beyoğluspor) εδρεύει στην Κωνσταντινούπολη και αποτελεί έναν από τους δύο εναπομείναντες αθλητικούς συλλόγους της ελληνικής μειονότητας στην Τουρκία.Ο άλλος είναι ο απόγονος του Ηρακλή Ταταούλων (τουρκικά "İraklis Jimnastik Kulübü"), σήμερα Κουρτουλούς Σπορ Κουλουμπού (τουρκικά "Kurtuluş Spor Kulübü") και με έτος ίδρυσης το 1896 ο αρχαιότερος εν λειτουργία αθλητικός σύλλογος της Τουρκίας. Σήμερα διατηρεί τμήματα πετοσφαίρισης, καλαθοσφαίρισης και ποδοσφαίρου σε ερασιτεχνικό επίπεδο.

 Ιστορία 

Από το δεύτερο μισό του 19ου αιώνα οι Έλληνες της Κωνσταντινούπολης ίδρυσαν μια σειρά από αθλητικούς συλλόγους και διοργάνωναν αθλητικές δραστηριότητες, όπως οι Πανκωνσταντινουπόλειοι Αγώνες. Το 1877 ιδρύθηκε ο Ερμής Κωνσταντινούπολης 1877 - Αθλητικός Σύλλογος (ο αρχαιότερος αθλητικός σύλλογος στη σημερινή τουρκική επικράτεια) στο Πέραν με σημαντική δραστηριότητα μέχρι το 1922, που αναγκάσθηκε να διακόψει τη λειτουργία του από τις τουρκικές αρχές. 

Ο Αθλητικός Σύλλογος Πέραν ιδρύθηκε το 1914, με το όνομα «Ελληνική Ομάδα Ποδοσφαίρου» και σύντομα ανέπτυξε σημαντική δραστηριότητα. Ανάμεσα στους ιδρυτές ήταν και ο ποδοσφαιριστής Κώστας Νεγρεπόντης. Με την εγκαθίδρυση της κεμαλικής Τουρκίας το 1922, αναγκάστηκε να αλλάξει την επίσημη ονομασία του σε Πέρα Σπορ Κουλουμπού (Pera Spor Kulübü) και αργότερα σε Μπέγιογλουσπορ (Beyoğluspor). Η επίσημη ιστοσελίδα του συλλόγου δίνει ως έτος ίδρυσης το 1886, συνδέοντας τον με τον Ερμή, από τον οποίο αναφέρει ότι προήλθε κατόπιν μετονομασίας το 1914.Η ιστορία του συλλόγου (στα τουρκικά) , μέσα από τον επίσημο ιστότοπό του.

Ο σύλλογος συντηρούσε αρχικά δύο τμήματα, ποδοσφαίρου και γυμναστικής. Αργότερα δημιουργήθηκαν τμήματα πάλης και πυγμαχίας, ενώ από το 1926 και έπειτα οργανώθηκαν τμήματα καλαθοσφαίρισης και πετοσφαίρισης. Μέχρι τη χρονιά αυτή οι αθλητές του Συλλόγου χρησιμοποιούσαν το εγκαταλελειμμένο γυμναστήριο του Ερμή, όμως αργότερα ο Α.Σ. Πέραν μεταφέρθηκε στο κτίριο της Φιλόπτωχου Αδελφότητας Κυριών του Πέραν.

Κατά τη διάρκεια της ιστορία του, πολλά από τα τμήματα του Συλλόγου κατάφεραν να διακριθούν σε διάφορες διοργανώσεις. Το τμήμα πετοσφαίρισης υπήρξε από τα κορυφαία στην Τουρκία τις δεκαετίες του 1940 και 1950, ενώ κέρδισε και το τουρκικό πρωτάθλημα κάποια έτη. Το τμήμα ποδοσφαίρου κατέλαβε την 5η θέση στο τοπικό πρωτάθλημα της Κωνσταντινούπολης το 1945, ενώ στις αρχές της δεκαετίας του 1960 αγωνιζόταν στην τουρκική Σούπερ Λίγκα. Καίριες υπήρξαν και οι προσπάθειες των προέδρων του, όπως οι: Γ. Χαλκούσης, Στρ. Κανάκης, Γ. Μουζάκης, Α. Τρίπος. Επίσης πολλοί αθλητές διακρίθηκαν σε ελληνικό και διεθνές επίπεδο, όπως ο παγκόσμιος πρωταθλητής στην Άρση Βαρών και τεχνικός της ελληνικής ολυμπιακής ομάδας, Χρήστος Ιακώβου.

 Διακρίσεις 
 Πρωτάθλημα Α΄ Εθνικής Τουρκίας:  
  Νικήτρια (1): 1940
 Κύπελλο Τουρκίας: 1990
 Istanbul Semi–Profi Cup: 2015

 Δημοτικότητα 
Η πλειονότητα των φιλάθλων του Συλλόγου ήταν Έλληνες κάτοικοι της Πόλης. Όμως ο Α.Σ. Πέραν έχασε προσωρινά μεγάλο μέρος τους λόγω της Φενερμπαχτσέ, την περίοδο που έπαιζε σε αυτήν ο Λευτέρης Αντωνιάδης, ελληνικής καταγωγής ποδοσφαιριστής και από τους καλύτερους παίκτες στην Τουρκία τις δεκαετίες 1950 και 1960.

 Σημερινή κατάσταση 
Σήμερα ο Αθλητικός Σύλλογος Πέραν είναι ένας από τους δύο εναπομείναντες ελληνικούς αθλητικούς συλλόγους της Πόλης (ο άλλος είναι ο Α.Σ. Ταταούλων), με τμήματα πετοσφαίρισης, καλαθοσφαίρισης και ποδοσφαίρου σε ερασιτεχνικό επίπεδο. 

Παράλληλα λειτουργεί με την ίδια ονομασία (ΑΣ Πέρα) αθλητικός σύλλογος στην Θεσσαλονίκη αλλά και στην Αθήνα, που ιδρύθηκαν από Έλληνες που κατάγονται από την Κωνσταντινούπολη.

 Τμήμα Ποδοσφαίρου 
 Συμμετοχές στις Εθνικές Κατηγορίες 
 Κατηγορία Έτη Α΄ Εθνική 1962–1964 Β΄ Εθνική 1964–1967 Γ΄ Εθνική 1967–1973, 1984–1987 Ερασιτεχνική Κατηγορία 1877–1962, 1973–1984, 1987–Σήμερα

 Δυναμικό ομάδας 
Αγωνιστική ΠερίοδοςΣύνθεση1956–1957Όρθιοι: ...,...,..., Νικολάου, Αλέκος Σοφιανίδης, Günay Kayarlar,...,
Καθιστοί: ...,...,...,Διαμαντής1957–1958Σκίτσο του ζωγράφου Mehmet Tekdal, που δημοσιεύθηκε στις 28 Αυγούστου 1957 στην εφημερίδα Günlük Spor λόγω της έναρξης της νέας αγωνιστικής περιόδου. Στην εικόνα περιλαμβάνονται οι αρχηγοί των 10 ομάδων που συμμετείχαν στην αγωνιστική περίοδο 1957-58 στο Επαγγελματικό Πρωτάθλημα Κωνσταντινούπολης.
Όρθιοι: Γιώργης Δημητρίογλου (Beyoğluspor), Mehmet Ekerbiçer (Beykoz), Selahattin Torkal (Adalet), Osman Göktan (Emniyet), İsmet Yamanoğlu (Vefa)
Καθιστοί: Naci Erdem (Fenerbahçe), Tayyar Budak (Kasımpaşa), Recep Adanır (Beşiktaş), Aydemir Nemli (İstanbulspor), Turgay Şeren (Galatasaray)1960–1961Όρθιοι: Αλέκος Ψωμιάδης, Αντώνης, Yunus, Muzaffer, Γιάννης Ταβουκτσούογλου, Αβράμ Παπαναστασίου, 
Καθιστοί: Ντινιακός, Μηνάς, Gungor, Avedis, Κότσο Καρτάλης1961–1962 μικρογραφία|Πριν την έναρξη ενός από τους αγώνες μπαράζ που πραγματοποιήθηκαν τον Ιούνιο του 1962. 
Όρθιοι: Κ. Καρτάλης, Sedat Günertem, Nevzat, Corci Maruli, Muzaffer, Αβράμ.
Καθιστοί: Αρίστος Μαρούλης, Güngör Sürel, Alpay Özsu, Νίκος Καζαντζίογλου, Kemal Özbiçer.1962–1963Όρθιοι: Αβράμ Παπαναστασίου, Νικόλας Ντεβετζής, Güngör Sürel, Τζόρτζης Μαρούλης, Sedat Günertem, Κότσο Καρτάλης
Καθιστοί: Erol Kanıgür, Αρήστος Μαρούλης, Kemal Özbiçer, Alpay Özsu, Παναγιώτης Λεμονίδης
μικρογραφία

Απονομή Κυπέλλου στον αρχηγό Καρτάλη στην Πρωταθλήτρια ομάδα Beyogluspor για την αγωνιστική περίοδο 1961-62 στην Τοπική Επαγγελματική Κατηγορία Κωνσταντινούπολης. Η απονομή πραγματοποιήθηκε πριν την έναρξη του πρώτου αγώνα της επόμενης περιόδου.1966–1967Όρθιοι: Αλέκο Ψωμιάδης, Ayhan Bermek, Αβραάμ Καλφίν, Necdet Müldür, Κότσο Πετρίδης, İsmail Arslan, Αβράμ Παπαναστασίου, Γιάννης Ταβουκτσούογλου.
Καθιστοί: Fuskas, Hüseyin Şermet, Αρίστος Μαρούλης, Katama, Παναγιώτης Λεμονίδης1968–1969Όρθιοι: Παναγιώτης Λεμονίδης, Αντώνης, Χρήστος Παγίδας, Ayhan Bermek, Hüseyin Şermet, Τάκης
Καθιστοί: Τασούλης Γιορδάνογλου, Doğan, İbrahim, Burhan, Necmi.

 Διακεκριμένοι αθλητές 
   Χρήστος Ιακώβου, άρση βαρών
   Κώστας Νεγρεπόντης, ποδόσφαιρο
   Θέμος Ασδέρης, ποδόσφαιρο
   Κώτσος Κασάπογλου, ποδόσφαιρο
   Αλέκος Ιορδάνου, ποδόσφαιρο
   Γιώργης Δημητρίογλου, ποδοσφαιρο, αρχηγος ομαδας
   Αλέκος Σοφιανίδης, ποδόσφαιρο

 Πρόεδροι 
   Γ. Χαλκούσης
   Στρ. Κανάκης
   Γ. Μουζάκης
   Α. Τρίπος

 Παραπομπές 

 Δείτε επίσης 
 Αθλητικός και Πολιτιστικός Σύλλογος Ερμής

 Εξωτερικοί σύνδεσμοι 


Κατηγορία:Αθλητικός Σύλλογος Πέραν Κωνσταντινουπόλεως
Κατηγορία:Αθλητικοί σύλλογοι Τουρκίας
Κατηγορία:Ιδρύσεις αθλητικών συλλόγων το 1914
Κατηγορία:Ποδοσφαιρικές ομάδες Τουρκίας
Κατηγορία:Αθλητισμός στην Κωνσταντινούπολη
Κατηγορία:Ελληνικοί αθλητικοί σύλλογοι Τουρκίας
Κατηγορία:Αθλητικοί σύλλογοι διασποράς